internet vaartha 220 Views
ముంబై : టీమిండియా జట్టులో తన వైవిద్యమైన బౌలింగ్‌తో కీలకంగా మారిన జస్ప్రిత్‌ బుమ్రాకు మాజీ దిగ్గజ బౌలర్లు వసీం అక్రం,మిచెల్‌ జాన్సన్‌, బ్రెట్‌ లీల బౌలింగ్‌ అంటే అత్యుత్తమ ఇష్టమట. వారి బౌలింగ్‌ వీడియోలను ఎక్కువగా చూడటమే కాకుండా అదే తరహాలో తన బౌలింగ్‌ వేయడమంటే మరీ ఇష్టమట. నేను చాలా మంది బౌలింగ్‌ చూస్తు పెరిగా అయితే అక్రం,బ్రెట్‌ లీ, జాన్సన్‌లే నా ఆల్‌టైం ఫేవరెట్‌ బౌలర్లు. ఆ ముగ్గురు వీడియోలను ఎక్కువగా చూస్తుంటా. అయితే అంతర్జాతీయ స్థాయిలో పేస్‌ బౌలర్‌ ఎవరు కనిపించినా వారి వద్దకు వెళ్లి కొన్ని అనుమాలను నివృత్తి చేసుకుంటా అలా మిచెల్‌, జహీర్‌ఖాన్‌ల నుంచి చాలా నేర్చుకున్నా నాకు రోల్‌ మోడల్స్‌ అంటూ ఎవరూ ప్రత్యేకంగా లేరు అని బూమ్రా తెలిపాడు. కాగా ఈ ఏడాది ఆస్ట్రేలియాలో ఆసీస్‌తో జరిగిన వన్డే సిరీస్‌ ద్వారా అంతర్జాతీయ క్రికెట్‌లోకి అడుగుపెట్టిన భూమ్రా ఆ సిరీస్‌ తనకు ఎంతో లాభించిందన్నాడు. ఆ తరువాత జరిగిన ఆసియాకప్‌, వరల్డ్‌ టి20లతో తనకు మరింత మేలు జరిగిందని ఆనందం వ్యక్తం చేశాడు.